Свободноизбираемата дисциплина „Българи и източни славяни – културни взаимодействия (ХІ-XIX)” разглежда в хронологична последователност културните контакти и влияния от Византия и славянския Юг към славянския Северо-изток и обратно: от България към Киевска Рус през ХІ-ХІІ в.; от България и Сърбия към Московска Русия през ХІV-ХVІ в.; от Киевска Рус към Балканите през ХII-ХIII в.; от Русия към Балканите през XV-ХVIIІ в. и през XIX в.

Kурсът запознава с историята, митологията и фолклорните традиции на източните славяни в сравнение с тези на южните славяни. Разглежда поетиката на руската литература от Средновековието в контекста на културната общност Slavia Orthodoxa. Проследява проникването на старобългарската книжнина, на нейни образи, мотиви и идейни концепти от България в Киевска Рус и в Московска Русия, както и обратния процес – на проникване на староруски творби и теми в старобългарската и българската възрожденска книжнина. Внимание се отделя също така на образите на източнославянски светци в българската литература и църковна живопис от Средновековието до наши дни.